Държавен вестник, бр. 4, 2026 г., стр. 117

БРОЙ  4	
Д Ъ Р Ж А В Е Н  В Е С Т Н И К 	
СТР.  117  
която е свързана с безопасността на превозите, лицето, придобило трета степен на 
професионална квалификация по професията „Движение и превозна дейност в железопътния 
транспорт“, трябва да притежава правоспособност, придобита съгласно условията на Наредба 
№ 56 от 2003 г. за изискванията, условията и реда за обучение на кандидатите за придобиване 
на правоспособност, изисквана от персонала, отговорен за безопасността на превозите с 
железопътен транспорт, или признаване на такава правоспособност и реда за провеждане на 
проверочните изпити на лицата от персонала, отговорен за безопасността на превозите. 
Лицата, придобили трета степен на професионална квалификация по професията 
„Движение и превозна дейност в железопътния транспорт“, могат да бъдат обучавани за 
придобиване на правоспособност за управление на МПС от категория В по реда на Наредба № 
37 от 2002 г. за условията и реда за обучение на кандидатите за придобиване на правоспособност 
за управление на моторно превозно средство и условията и реда за издаване на разрешение за 
тяхното обучение, издадена от министъра на транспорта и съобщенията (обн. ДВ, бр. 82 
от27.08.2002 г). 
 
2.3. 
Четвърта степен на професионална квалификация по професията 
Лицето, придобило четвърта степен на професионална квалификация, упражнява 
контрол, ръководи и методически подпомага дейностите по движение и превоз на пътници и 
товари, като осъществява пълна отговорност за организацията, управлението и спазването на 
нормативните изисквания в железопътната експлоатация. 
Оценява качеството на изпълнение на трудовите дейности в гаровите звена и превозните 
бригади. Анализира постъпващата информация от оперативните участъци, разкрива 
несъответствия, формулира предложения за подобрение и разработва инструкции и процедури. 
Провежда инструктажи, обучава служители и извършва наставничество в реална работна среда. 
Прилага мерки за превенция на допускане на нарушения, като следи за стриктно спазване на 
правилата за безопасност и технологични изисквания. 
Организира и управлява дейността на дежурни ръководители, стрелочници, 
прелезопазачи и служители на железопътни предприятия. Съгласува работата между отделни 
технологични звена с цел обединяване на процесите в единна транспортна схема. Формулира 
стратегически цели за подобряване на организацията и безопасността, разпределя ресурси, 
управлява конфликти и взема решения с висока степен на сложност. 
Упражнява нормативно регламентирани контролни функции и има задължение за 
въвеждане и спазване на стандарти за качество, ефективност и сигурност в железопътния 
транспорт. 
След придобиване на съответната степен на професионална квалификация и след 
навършване на 18-годишна възраст, лицата могат, да кандидатстват за придобиване на 
правоспособност, която им позволява да изпълняват функции, свързани с организацията, 
контрола и безопасността на железопътните превози. За придобиването ѝ лицата следва да 
преминат допълнителни обучения, както и да положат изпит за проверка на знанията и 
уменията, съгласно изискванията на Наредба № 56 от 14.02.2003 г. за изискванията, условията 
и реда за обучение на кандидатите за придобиване на правоспособност, изисквана от персонала, 
отговорен за безопасността на превозите с железопътен транспорт, или признаване на такава